als_Latn dik_Latn ron_Latn
Banka e Shqipërisë është përfshirë në një skandal, duke dhënë pa procedurë tenderimi dhe pa transparencë projektin e rikonstruksionit të ish-Hotel Dajtit, i blerë nga Banka për nevojat e saj. Si të mos mjaftonte kjo, kostoja është dyfishuar dhe ka kapur shifrën e 18 milionë eurove. Zef Preçi thotë për emisionin “STOP” se duhej ndjekur procedura standarde e prokurimit, siç ndodh për çdo ministri dhe institucion shtetëror. KLSH, thotë Preçi, i ka sugjeruar disa herë Bankës të zbatojë ligjin e prokurimit.
Për shumë vite Hotel Dajti është cilësuar si hoteli më luksoz dhe modern në Gadishullin e Ballkanit, i cili në 8760 metër katror përmbante restorant, sallë balloje, ambiente për konferenca, 85 dhoma dhe 124 shtretër . Ky hotel, deri në vitin 1990, është vlerësuar si një ndër simbolet e turizmit shqiptar, pasi arkitektura e tij ishte unike. Në vitin 2010, Banka e Shqipërisë bleu ish-hotel Dajtin nga qeveria, me vlerën prej 30 mijë eurosh. Në vitin 2015, këshilli mbikëqyrës i kësaj banke nisi procedurat e tenderimit për rikonstruksionin e këtij hoteli, por KLSH e kapi me shkelje, pasi procedura u zvarrit gjatë.
Por në vitin 2017, kur vëmendja e të gjithëve është tek zgjedhjet dhe jo tek tenderat, Banka e Shqipërisë përfshihet në një skandal financiar, duke dyfishuar fondin që do t’i jepet kompanisë që do ta ndërtojë me prokurim të drejtpërdrejtë.
Gazetari i emisionit “STOP” i drejtohet Bankës së Shqipërisë për të kërkuar një takim me guvernatorin e saj, Genti Sejko, në mënyrë që të shpjegojë se gjithçka nga ky projekt po mbahet sekret.
als_Latn als_Latn als_Latn als_Latn